1)

Korvataan 3 artikla seuraavasti: ”3 artikla Kasvien terveystarkastukset ja raportit 1. Komission nimittämien teknisen avun ja tiedonvaihdon ohjelman (TAIEX) puitteissa toimivien riippumattomien kasvinsuojeluasiantuntijoiden, jotka toimivat koordinoidusti Kyproksen turkkilaisen kauppakamarin kanssa asetuksen (EY) N:o 866/2004 täytäntöönpanoa varten, jäljempänä ’asiantuntijat’, on tarkastettava kaikki komission täytäntöönpanoasetuksen (EU) 2019/2072 (*1)liitteessä XI olevassa A ja B osassa luetellut kasveista, kasvituotteista ja muista tavaroista koostuvat tavarat tuotannon, sadonkorjuun ja kaupan pitämisen vaiheissa sen varmistamiseksi, että ne a) ovat vapaita asetuksen (EU) 2019/2072 liitteessä II luetelluista unionikaranteenituhoojista, b) ovat asetuksen (EU) 2019/2072 liitteessä IV lueteltujen säänneltyjen muiden kuin unionikaranteenituhoojien esiintymistä koskevien kynnysarvojen mukaiset, c) ovat kyseisen asetuksen liitteessä VII vahvistettujen unionin alueelle tuomista koskevien vaatimusten mukaiset, d) ovat asetuksen (EU) 2019/2072 liitteessä V vahvistettujen muiden kuin unionikaranteenituhoojien esiintymisen estämiseksi tietyissä istutettaviksi tarkoitetuissa kasveissa toteutettavien toimenpiteiden mukaiset. Niiden on tarvittaessa tarkastettava myös kaikki täytäntöönpanoasetuksen (EU) 2019/2072 liitteessä XII luetellut kasvit, kasvituotteet ja muut tavarat sen varmistamiseksi, että ne ovat vapaita kyseisen asetuksen liitteessä III luetelluista asianomaisista suoja-aluekaranteenituhoojista. 2. Kun kyseessä ovat perunat, edellä mainittujen asiantuntijoiden on tarkastettava, että lähetykseen sisältyvät perunat on kasvatettu suoraan siemenperunoista, jotka on sertifioitu jossakin jäsenvaltiossa tai muussa maassa, josta istutettaviksi tarkoitettujen perunoiden tulo unionin alueelle ei ole kielletty täytäntöönpanoasetuksen (EU) 2019/2072 liitteen VI nojalla. 3. Jos asiantuntijat toteavat parhaan ymmärryksensä mukaan ja siinä määrin kuin määrityksen tekeminen on mahdollista, että lähetykseen sisältyvät kasvit, kasvituotteet tai muut tavarat ovat 1 ja 2 kohdan vaatimusten ja asetuksen (EY) N:o 866/2004 liitteessä II vahvistettujen asianmukaisten vaatimusten ja tarkastusten mukaiset, niiden on a) laadittava päätelmistään raportti käyttäen tämän asetuksen liitteessä III olevaa lomaketta, joka on täytetty kokonaisuudessaan ja jonka vähintään yksi asiantuntijoista on asianmukaisesti allekirjoittanut, b) liitettävä kyseinen raportti tämän asetuksen 2 artiklassa tarkoitettuun saateasiakirjaan. Asiantuntijat eivät anna kasvien terveyden tarkastusraporttia istutettaviksi tarkoitetuille kasveille, kuten istutettaviksi tarkoitetuille Solanum tuberosum L. -lajin mukuloille. 4. Asiantuntijoiden on tämän jälkeen sinetöitävä kuorma-autot tai muut kuljetusvälineet siten, ettei lähetystä voida avata ennen kuin se ylittää linjan. Tämän artiklan soveltamisalaan kuuluvia hyödykkeitä saa kuljettaa linjan yli ainoastaan, jos 3 kohdan a ja b alakohta täyttyvät. 5. Kun lähetys saapuu Kyproksen tasavallan hallituksen tosiasialliseen hallintaan kuuluvalle alueelle, toimivaltaisten viranomaisten on tutkittava se. Tarvittaessa kasvien terveyden tarkastusraportti korvataan Euroopan parlamentin ja neuvoston asetuksen (EU) 2016/2031 (*2) 79 artiklan 1 kohdassa tai 80 artiklan 1 kohdassa säädetyllä kasvipassilla. (*1) Komission täytäntöönpanoasetus (EU) 2019/2072, annettu 28 päivänä marraskuuta 2019, Euroopan parlamentin ja neuvoston asetuksen (EU) 2016/2031 täytäntöönpanon yhdenmukaisten edellytysten vahvistamisesta kasvintuhoojien vastaisten suojatoimenpiteiden osalta, komission asetuksen (EY) N:o 690/2008 kumoamisesta ja komission täytäntöönpanoasetuksen (EU) 2018/2019 muuttamisesta (EUVL L 319, 10.12.2019, s. 1)." (*2) Euroopan parlamentin ja neuvoston asetus (EU) 2016/2031, annettu 26 päivänä lokakuuta 2016, kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta (EUVL L 317, 23.11.2016, s. 4).”"